আপনি ভাষার নৈরাজ্য নিয়ে বেশ শঙ্কিত! নৈরাজ্য সবসময় নেগেটিভ ধারণাকে বহন করে না। কোনো কোনো নৈরাজ্য সমাজের প্রকৃত গতিশীলতাকে বাড়িযে দেয়ার তাড়নায় থাকে। রাষ্ট্রের অনেক আগেই ভাষার সৃষ্টি। তখন রাষ্ট্রপালিত কোনো ব্যাকরণ ছিল না। রাষ্ট্রব্যবস্থাই তার প্যাদানির স্বার্থে একটা ভাষাকে লালন করে, দুধ-কলা খাওয়ায়। সরকার মহোদয় সবসময় ছোবলের ভয়ে থাকে। কাজেই একটা মানভাষাকে তার লালন করতেই হয়। কিন্তু সৃজনশীলতা রাষ্ট্রের প্যাদানিকে অস্বীকার করে। একটা বিষয় স্পষ্ট যে ভাষার মৌলিকত্ব, ব্যাকরণসিদ্ধতা একটি সমকালীন ধারণা। ব্যাকরণ তো কোরাণ শরীফ নয়। এতে ওহি নাযেল হওয়ার কোনো সিস্টেম নেই। বরং এর আছে প্রবহমানতা। সান্ধ্যভাষা, চলতি ভাষা, মানভাষা, লৌকিক ভাষা ইত্যাদি নানান প্রয়োজনকে আমরা ব্যবহার করি। মানভাষা অলওয়েজ একটি সিস্টেমকে রিপ্রেজেন্ট করে। এটি তৈরি করা জিনিস। কারও মাতৃভাষাই মানভাষাাকে রিপ্রেজেন্ট করে না; এটি সভ্যতার প্রয়োজনে বানানো হয়। আবার বানানো জিনিসকেই বানানো জিনিস দ্বারা খণ্ড-বিখণ্ডও করা হয়।